તા. 11 અને 12 બપોર સુધી સમય સુસ્ત રહેશે. આપનો અનુભવ આપને ઘણો કામ આવશે જે આપના કાર્યમાં આપને સફળતાનો પાયોનાખવામાં મદદરૂપ થશે. તા. 12 બપોર પછી અને તા. 13, 14 દરમિયાન કોઈ અટકેલ સરકારી કામ પૂર્ણ થવાની શક્યતા છે. આપને ક્યારેક અનિર્ણાયક પરિસ્થિતિનો પણ સામનો કરવો પડી શકે છે. આપને ઓફિસના કામથી બહાર જવાનો પ્રસંગ બનશે અને તે મુસાફરીનું ફળ મધ્યમ રહેશે. બહાર ગામ જાવ તો નદી કે તળાવમાં ન્હાવા જવું હિતાવહ નથી. આ સમય દરમિયાન તમે માનસિક હતાશા અનુભવશો. તા. 15, 16 અને તા. 17 બપોર સુધીમાં આપની ચિંતા દૂર થશે. આપ સંતોષજનક રીતે કાર્ય કરી શકશો. આપ દાંપત્યજીવન અને વ્યવસાયિક જીવન વચ્ચે સારી રીતે તાલમેલ સાધી શકશો. સમાજમાં આપની પ્રતિષ્ઠા અને માન વધશે. નવા વાહનની ખરીદીની શક્યતા પણ જણાઈ રહી છે. આપ પોતાની વાત સારી રીતે રજૂ કરી શકશો. પરિવાર સાથે સમય આનંદદાયી રીતે પસાર થશે. નોકરીના સ્થળે આપના ઉપરી અધિકારી આપના કાર્ય, કામ કરવાની શૈલી, ધગશ, કાર્યકુશળતા અને ખંતથી ખુશ રહેશે. ધંધામાં ઉઘરાણી સફળતાપૂર્વક મેળવી શકશો. તા. 17 બપોર પછીનો સમય મિત્રો સાથે પસાર કરશો.